नईदिल्ली 8 नवंबर 2018 हमने आपको कल ही बताया था कि त्योहारों के सीज़न में मारुति सुज़ुकी ने अपनी लगभग सभी कारों पर 75,000 रुपए तक डिस्काउंट ऑफर किया है. इसमें फिलहाल बिक रही मारुति सुज़ुकी अर्टिगा और हालिया लॉन्च स्विफ्ट पर बेहतरीन डिस्काउंट मुहैया कराया गया है. भारत में त्योहारों के सीज़न में ही सबसे ज़्यादा वाहनों की खरीदी होती है, ऐसे में कंपनियां इसका पूरा फायदा उठाने और ग्राहकों को भी फायदा पहुंचाने के लिए कई तरह के डिस्काउंट और ऑफर्स देती हैं. मारुति सुज़ुकी ने ग्राहकों को वाहनों पर छूट देने के साथ ही टैक्सी कोटे की कारों पर भी डिस्काउंट मुहैया कराया है. मारुति सुज़ुकी ने 3 ‘टूर’ मॉडल्स पर बेहतरीन छूट दी है जो खासतौर पर टेक्सी मार्केट के लिए बनाई गई हैं.